pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​“ธ สถิตในดวงใจ…นิรันดร์” สป. จัดกิจกรรมน้อมรำลึกวันคล้ายวันพระบรมราชสมภพ ในหลวง ร.9
วันพุธที่ 7 ธันวาคม 2565
​“ธ สถิตในดวงใจ...นิรันดร์” สป. จัดกิจกรรมน้อมรําลึกวันคล้ายวันพระบรมราชสมภพ ในหลวง ร.9
...
สํานักงานปลัดกระทรวงกลาโหมขอร่วมน้อมรําลึกในพระมหากรุณาธิคุณจัดกิจกรรมเนื่องในวันคล้ายวันพระบรมราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 5 ธันวาคม 2565 ระหว่าง 1 - 6 ธันวาคม 2565 โดยมี พลเอก สนิธชนก สังขจันทร์ ปลัดกระทรวงกลาโหม เป็นประธานในพิธี ณ ห้องพินิตประชานาถ ในศาลาว่าการกลาโหม
สําหรับภายในกิจกรรมประกอบด้วยการบรรยายพิเศษเกี่ยวกับพระราชประวัติ และพระราชกรณียกิจฯ การมอบพันธุ์ไม้มีค่าให้กับผู้แทนหน่วย ศอว.ศอพท. และ รวท.อท.ศอพท. โดยหลังจากนั้นปลัดกระทรวงกลาโหมและคณะตรวจเยี่ยม ได้ร่วมทํากิจกรรมจิตอาสาพัฒนา ทําความสะอาดคลองคูเมืองเดิมและบริเวณโดยรอบศาลาว่าการกลาโหม รวมทั้งเยี่ยมชมและรับฟังการบรรยายพิพิธภัณฑ์ศาลาว่าการกลาโหม พิพิธภัณฑ์ปืนใหญ่ และนิทรรศการเฉลิมพระเกียรติฯ บริเวณด้านหน้าศาลาว่าการกลาโหม
ทั้งนี้ ถือเป็นโอกาสอันดีที่กําลังพลทุกนายได้มาร่วมกันเทิดพระเกียรติ แสดงออกถึงความจงรักภักดี และ
น้อมรําลึกในพระมหากรุณาธิคุณ ของในหลวงรัชกาลที่ 9 ถือเป็นการสืบสานพระราชปณิธานด้านการอนุรักษ์ทรัพยากรธรรมชาติ ตลอดจนการพัฒนาทรัพยากรดินซึ่งเป็นพื้นฐานสําคัญเพื่อสร้างความมั่นคงทางด้านอาหาร และส่งเสริมให้กําลังพล สํานักงานปลัดกระทรวงกลาโหม ครู นักเรียน และทุกท่านได้ตระหนักถึงคุณค่า และร่วมกันดูแลรักษาทรัพยากรดินให้สามารถใช้ประโยชน์ได้อย่างยั่งยืนต่อไป
รัฐบาลไทย-ข่าวทำเนียบรัฐบาล-กรมทางหลวงชนบท เพิ่มความมั่นคงแข็งแรงของ โครงสร้างเพื่อความปลอดภัยในการเดินทาง ตามนโยบายของรัฐมนตรีว่าการกระทรวงคมนาคม
วันพุธที่ 7 ธันวาคม 2565
กรมทางหลวงชนบท เพิ่มความมั่นคงแข็งแรงของ โครงสร้างเพื่อความปลอดภัยในการเดินทาง ตามนโยบายของรัฐมนตรีว่าการกระทรวงคมนาคม
บูรณะสะพานสมเด็จพระปิ่นเกล้าแล้วเสร็จ พร้อมเปิดให้ประชาชนใช้สัญจรอย่างสมบูรณ์เรียบร้อยแล้ว
กรมทางหลวงชนบท (ทช.) กระทรวงคมนาคม ดําเนินโครงการบูรณะสะพานสมเด็จพระปิ่นเกล้า เขตพระนคร และบางกอกน้อย กรุงเทพมหานคร แล้วเสร็จสมบูรณ์ พร้อมเปิดให้ประชาชนได้ใช้สัญจรอย่างสะดวกปลอดภัยเรียบร้อยแล้ว
เนื่องจากตัวสะพานสมเด็จพระปิ่นเกล้ามีอายุการใช้งานเกือบ 50 ปี มีปริมาณการจราจรมากกว่า 120,000 คันต่อวัน ส่งผลให้อุปกรณ์และชิ้นส่วนโครงสร้างบางส่วน มีการเสื่อมสภาพและชํารุดเสียหาย อาจสร้างความเสียหายต่อสะพานในอนาคต ดังนั้น ทช. จึงได้ดําเนินการบูรณะสะพานโดยการติดตั้งอุปกรณ์ควบคุมการเคลื่อนตัวในแนวดิ่งเพิ่มเติม เพื่อลดการสั่นไหวบริเวณช่วงกลางสะพาน พร้อมทั้งมีการเปลี่ยนชุดอุปกรณ์รอยต่อเพื่อการขยายตัวการเสริมกําลังบริเวณเชิงลาดของสะพานฯ (ฝั่งธนบุรี) ตลอดจนการปรับปรุงจุดรองรับของสะพานและการปรับปรุงระบบระบายน้ําบนสะพานอีกด้วย ทั้งนี้ การซ่อมบํารุงดังกล่าวนั้น เพื่อให้อุปกรณ์ที่เป็นส่วนประกอบของโครงสร้างสะพานกลับมาใช้งานได้อย่างเต็มประสิทธิภาพ ป้องกันการเกิดอุบัติเหตุบนสะพาน เป็นการยืดอายุของตัวสะพานให้สามารถใช้งานได้ยาวนานและมั่นคงแข็งแรงมากยิ่งขึ้น เป็นการอํานวยความสะดวกปลอดภัยในการเดินทางให้กับประชาชน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
รัฐบาลไทย-ข่าวทำเนียบรัฐบาล-​ขยายเวลา โค้งสุดท้าย!!! ขอเชิญน้องๆ เยาวชนร่วมส่งผลงานไวรัลคลิป ชิงเงินรางวัลกว่า 30,000 บาท
วันพุธที่ 7 ธันวาคม 2565
​ขยายเวลา โค้งสุดท้าย!!! ขอเชิญน้องๆ เยาวชนร่วมส่งผลงานไวรัลคลิป ชิงเงินรางวัลกว่า 30,000 บาท
ชิงเงินรางวัลกว่า 30,000 บาท !! กับโครงการประกวดผลิตสื่อไวรัลคลิป (Viral Clip) ในหัวข้อ “การปลูกจิตสํานึกปกป้องสถาบันพระมหากษัตริย์”
เพื่อส่งเสริมให้กลุ่มเยาวชนคนรุ่นใหม่ของประเทศได้มีโอกาสแสดงผลงานอย่างสร้างสรรค์ในการผลิตคลิปที่สื่อถึงเรื่องราวที่สอดคล้องกับหัวข้อการประกวด ปลูกฝังให้เยาวชนของชาติ เกิดความรักเทิดทูนในสถาบันพระมหากษัตริย์ จัดโดยสํานักงานเลขานุการสํานักงานปลัดกระทรวงกลาโหม ร่วมส่งผลงานได้แล้ววันนี้ถึง 19 ธ.ค.65 นี้เท่านั้น!! โดยสามารถติดตามรายละเอียดได้ที่ https://sopsd.mod.go.th/Viralclip.aspx
กติกาและเงื่อนไขของการประกวด
1. ผู้เข้าประกวดจะต้องสร้างสรรค์ และผลิตคลิปวิดีโอในรูปแบบที่เข้าใจง่ายน่าสนใจ จํานวน 1 เรื่อง ความยาวคลิปไม่น้อยกว่า 45 วินาที และไม่เกิน 1.30 นาที มีคุณภาพ Full HD 1080p พร้อมใส่คําบรรยายภาษาไทย
2. ผู้เข้าประกวด 1 ท่าน สามารถส่งผลงานได้ไม่จํากัดจํานวนแต่มีสิทธิ์ได้รับรางวัลสูงสุดเพียง 1 รางวัลเท่านั้น
3. ผู้เข้าประกวดจะต้องสร้างสรรค์ผลงานด้วยตนเอง และผลงานที่ส่งประกวดต้องไม่มีส่วนหนึ่งส่วนใดที่ละเมิดลิขสิทธิ์ของผู้อื่น ห้ามลอกเลียนแบบ และจะต้องไม่ซ้ํากับผลงานที่เคยมีการเผยแพร่ หรือเคยได้รับรางวัลใด ๆ มาก่อน หากตรวจพบหรือมีผู้ร้องเรียนว่ามีการลอกเลียนแบบ จะถือว่าการเข้าร่วมประกวดของผู้ประกวดรายนั้นเป็นโมฆะ และถือเป็นความรับผิดชอบของผู้นั้นแต่เพียงผู้เดียว
4. ผู้เข้าร่วมประกวดที่ได้รับรางวัลทุกประเภทจะต้องส่งมอบผลงานเป็นไฟล์นามสกุล MP4 ทางอีเมล์ [emailprotected] และยินยอมโดยไม่มีเงื่อนไข หากสํานักงานปลัดกระทรวงกลาโหมจะนําผลงานนั้นไป แก้ไข ดัดแปลง หรือปรับปรุง และเผยแพร่ในสื่อต่างๆ เพิ่มเติมได้โดยไม่ขออนุญาตผู้เข้าประกวด
5. สํานักงานปลัดกระทรวงกลาโหมขอสงวนสิทธิ์ในการเปลี่ยนแปลงรายละเอียด โดยไม่ต้องแจ้งให้ทราบล่วงหน้า
6. ผลการตัดสินของคณะกรรมการถือเป็นที่สิ้นสุด
รูปแบบและการส่งผลงาน
1. ส่งผลงานที่อีเมล์ [emailprotected] ภายในวันที่ 19 ธ.ค.65
2. สามารถ Download Logo หน่วยงาน ได้ที่ https://sopsd.mod.go.th/
3. ประกาศผลบนเว็บไซด์ สํานักงานเลขานุการสํานักงานปลัดกระทรวงกลาโหม https://sopsd.mod.go.th/ ในวันที่ 21 ธ.ค.65
หลักเกณฑ์การให้คะแนนผลงาน
คะแนนรวม 100 คะแนน แบ่งเป็น 5 หัวข้อ
แนวคิดในการสร้างคลิปวีดีโอ 20 คะแนน
ความคิดสร้างสรรค์ 20 คะแนน
เทคนิคการเล่าเรื่อง 20 คะแนน
การใช้ภาษาและดนตรี 20 คะแนน
คุณภาพในการผลิต 20 คะแนน
รัฐบาลไทย-ข่าวทำเนียบรัฐบาล-กสร. เตือน! นายจ้างยื่นแบบ คร.11 ภายใน ม.ค. ศกหน้า
วันพุธที่ 7 ธันวาคม 2565
กสร. เตือน! นายจ้างยื่นแบบ คร.11 ภายใน ม.ค. ศกหน้า
กสร. เตือน! นายจ้างยื่นแบบ คร.11 ภายใน ม.ค. ศกหน้า
กรมสวัสดิการและคุ้มครองแรงงาน (กสร.) กําชับนายจ้างที่มีลูกจ้างตั้งแต่ 10 คนขึ้นไป ต้องยื่นแบบแสดงสภาพการจ้างและสภาพการทํางาน (คร.11) ด้วยตนเอง หรือผ่านช่องทาง E-service ภายในเดือนมกราคม 2566 ให้ถูกต้องและครบถ้วน ทั้งนี้ หากลูกจ้างลดลงไม่ครบ 10 คน ขอให้แจ้งแก้ไขเพื่อปรับปรุงฐานข้อมูลให้เป็นปัจจุบัน หากฝ่าฝืนมีโทษปรับไม่เกิน 20,000 บาท
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) เปิดเผยว่า มาตรา 115/1 แห่งพระราชบัญญัติคุ้มครองแรงงาน พ.ศ. 2541 กําหนดให้นายจ้างซึ่งมีลูกจ้างรวมกันตั้งแต่ 10 ขึ้นไป ยื่นแบบแสดงสภาพการจ้างและสภาพการทํางาน (คร.11) ต่ออธิบดีหรือผู้ซึ่งอธิบดีมอบหมายภายในเดือนมกราคมของทุกปี จึงขอย้ําเตือนให้นายจ้างเร่งดําเนินการจัดเตรียมข้อมูลและยื่นแบบ คร.11 ภายในระยะเวลาที่กําหนด ซึ่งสามารถยื่นแบบดังกล่าวได้ 2 ช่องทาง โดยนําส่งด้วยตนเองที่สํานักงานสวัสดิการและคุ้มครองแรงงานกรุงเทพมหานครพื้นที่ 1-10 หรือสํานักงานสวัสดิการและคุ้มครองแรงงานจังหวัดที่สถานประกอบกิจการตั้งอยู่ หรือยื่นแบบผ่านออนไลน์โดยการกรอกข้อมูลผ่านเว็บไซต์กรมสวัสดิการและคุ้มครองแรงงาน (www.labour.go.th) ช่องทาง E-service (https://eservice.labour.go.th) เพื่อเป็นการอํานวยความสะดวกให้นายจ้างดําเนินการได้ตลอด 24 ชั่วโมง ทั้งนี้ หากตรวจพบว่าสถานประกอบกิจการใดฝ่าฝืนไม่ยื่นแบบแสดงสภาพการจ้างและสภาพการทํางานภายในระยะเวลาที่กําหนด ต้องระวางโทษปรับไม่เกิน 20,000 บาท
อธิบดี กล่าวต่อว่า สําหรับสถานประกอบกิจการที่มีลูกจ้างลดลงไม่ครบ 10 คน หรือไม่มีลูกจ้าง หรือเลิกกิจการ ขอให้กรอกแบบฟอร์มดังกล่าวด้วย เพื่อให้พนักงานตรวจแรงงานนําไปปรับปรุงฐานข้อมูลให้เป็นปัจจุบัน ในส่วนของสถานประกอบกิจการที่เพิ่งมีลูกจ้างครบ 10 คน ก็สามารถยื่นแบบ คร.11 ได้เช่นเดียวกัน หากมีข้อสงสัยสามารถสอบถามข้อมูลเพิ่มเติมได้ที่ สํานักงานสวัสดิการและคุ้มครองแรงงานกรุงเทพมหานครพื้นที่ 1-10 หรือสํานักงานสวัสดิการและคุ้มครองแรงงานจังหวัดทุกจังหวัด หรือโทรศัพท์สายด่วน 1506 กด 3 หรือ 1546
รัฐบาลไทย-ข่าวทำเนียบรัฐบาล-ปลัดกระทรวงวัฒนธรรม เป็นประธานพิธีบวงสรวงสักการะเจ้าพ่อโรงโกศ
วันพุธที่ 7 ธันวาคม 2565
ปลัดกระทรวงวัฒนธรรม เป็นประธานพิธีบวงสรวงสักการะเจ้าพ่อโรงโกศ
ปลัดกระทรวงวัฒนธรรม เป็นประธานพิธีบวงสรวงสักการะเจ้าพ่อโรงโกศ
ปลัดกระทรวงวัฒนธรรม เป็นประธานพิธีบวงสรวงสักการะเจ้าพ่อโรงโกศ
เมื่อเร็วๆ นี้ นางยุพา ทวีวัฒนะกิจบวร ปลัดกระทรวงวัฒนธรรม เป็นประธานพิธีบวงสรวงสักการะเจ้าพ่อโรงโกศ โดยมี นางโชติกา อัครกิจโสภากุล รองปลัดกระทรวงวัฒนธรรม นางสาวเพชรรัตน์ สายทอง ผู้ช่วยปลัดกระทรวงวัฒนธรรม นางสาวฐิต์ณัฐ สมบัติศิริ ผู้ช่วยปลัดกระทรวงวัฒนธรรม นายชนะกิจ คชชี ผู้อํานวยการกองพิธีการศพที่ได้รับพระราชทาน และเจ้าหน้าที่ปฏิบัติงานพิธีฯ เข้าร่วม ณ อาคารเครื่องเกียรติยศ กองพิธีการศพที่ได้รับพระราชทาน กระทรวงวัฒนธรรม
รัฐบาลไทย-ข่าวทำเนียบรัฐบาล-ธ.ก.ส. เตรียมโอนเงินประกันรายได้เกษตรกรผู้ปลูกข้าว ปี 2565/66 งวดที่ 8 อีกกว่า 500 ล้านบาท 8 ธ.ค. นี้
วันพุธที่ 7 ธันวาคม 2565
ธ.ก.ส. เตรียมโอนเงินประกันรายได้เกษตรกรผู้ปลูกข้าว ปี 2565/66 งวดที่ 8 อีกกว่า 500 ล้านบาท 8 ธ.ค. นี้
ธ.ก.ส. ได้เตรียมโอนเงินส่วนต่างระหว่างราคาประกันกับราคาเกณฑ์กลางอ้างอิงในงวดที่ 8 เข้าบัญชีเกษตรกรในวันที่ 8 ธันวาคม 2565 เป็นจํานวนเงิน 557.58 ล้านบาท โดยมีเกษตรกรได้รับประโยชน์จํานวน 192,775 ครัวเรือน
นายกษาปณ์ เงินรวง รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามมติคณะรัฐมนตรี เมื่อวันที่ 15 พฤศจิกายน 2565 เห็นชอบให้ดําเนินโครงการประกันรายได้เกษตรกรผู้ปลูกข้าว ปี 2565/66 วงเงินงบประมาณตามกรอบมาตรา 28 แห่งพระราชบัญญัติวินัยการเงินการคลังของรัฐ พ.ศ. 2561 จํานวน 18,700.13 ล้านบาท และมติคณะกรรมการ ธ.ก.ส. เมื่อวันที่ 21 พฤศจิกายน 2565 เห็นชอบให้ ธ.ก.ส. ดําเนินโครงการประกันรายได้เกษตรกรผู้ปลูกข้าว 5 ชนิด ได้แก่ ข้าวเปลือกหอมมะลิ ข้าวเปลือกหอมมะลินอกพื้นที่ ข้าวเปลือกปทุมธานี ข้าวเปลือกเจ้า และข้าวเปลือกเหนียว ในพื้นที่เพาะปลูกข้าวทั่วประเทศ ที่ขึ้นทะเบียนกับกรมส่งเสริมการเกษตร ประมาณ 4.68 ล้านครัวเรือน เพื่อช่วยเหลือเกษตรกรผู้ปลูกข้าวและป้องกันความเสี่ยงด้านราคาไม่ให้ประสบปัญหาขาดทุน ลดภาระปัญหาราคาผลผลิตตกต่ํา โดยที่กลไกตลาดยังคงทํางานเป็นปกติ ซึ่ง ธ.ก.ส. ได้เริ่มโอนเงินประกันรายได้ งวดที่ 1-7 สําหรับเกษตรกรที่แจ้งวันที่คาดว่าจะเก็บเกี่ยวในช่วงวันที่ 15 ตุลาคม ถึง 25 พฤศจิกายน ตั้งแต่วันที่ 24 พฤศจิกายน 2565 เป็นจํานวนเงิน 6,697.65 ล้านบาท มีเกษตรกรได้รับประโยชน์ จํานวน 2.33 ล้านครัวเรือน
สําหรับเกษตรกรที่แจ้งวันที่คาดว่าจะเก็บเกี่ยวในช่วงวันที่ 26 พฤศจิกายน ถึง 2 ธันวาคม 2565 ธ.ก.ส. ได้เตรียมโอนเงินส่วนต่างระหว่างราคาประกันกับราคาเกณฑ์กลางอ้างอิงในงวดที่ 8 เข้าบัญชีเกษตรกรในวันที่ 8 ธันวาคม 2565 เป็นจํานวนเงิน 557.58 ล้านบาท โดยมีเกษตรกรได้รับประโยชน์จํานวน 192,775 ครัวเรือน ทั้งนี้ หลักเกณฑ์การจ่ายเงินประกันรายได้ เกษตรกรจะต้องขึ้นทะเบียนเกษตรกรผู้ปลูกข้าวปีการผลิต 2565/66 กับกรมส่งเสริมการเกษตร และต้องแจ้งวันที่คาดว่าจะเก็บเกี่ยว เพื่อใช้เป็นข้อมูลช่วงเวลาที่เกษตรกรจะได้รับสิทธิชดเชย โดยกรมส่งเสริมการเกษตร จะจัดส่งข้อมูลการขึ้นทะเบียนเกษตรกรผู้ปลูกข้าว จําแนกตามช่วงเวลาที่เก็บเกี่ยวและคํานวณปริมาณผลผลิต โดยใช้พื้นที่ทั้งหมดที่ขึ้นทะเบียนปลูกข้าวแต่ละชนิดคูณผลผลิตเฉลี่ยต่อไร่เป็นปริมาณผลผลิตที่ต้องชดเชยส่งให้ ธ.ก.ส. ประมวลผลเพื่อดําเนินการจ่ายเงินเข้าบัญชีเกษตรกรโดยตรงภายใน 3 วัน นับจากวันที่ได้รับราคาเกณฑ์กลางอ้างอิงในแต่ละรอบจากคณะอนุกรรมการกํากับดูแลและกําหนดเกณฑ์กลางอ้างอิงโครงการประกันรายได้ ผู้ปลูกข้าว
​
ทั้งนี้ เกษตรกรสามารถรตรวจสอบผลการโอนเงินได้ทางแอปพลิเคชัน ธ.ก.ส. A-Mobile และ A-Mobile Plus ตลอด 24 ชั่วโมงและจะมีข้อความแจ้งเตือนเงินเข้าบัญชีผ่าน LINE Official BAAC Family กรณีที่ลูกค้าสมัครใช้บริการ BAAC Connect รวมถึงสามารถเบิกถอนเงินสดผ่านตู้ ATM ของ ธ.ก.ส. ทั่วประเทศ สําหรับเกษตรกรที่มีข้อสอบถามเกี่ยวกับโครงการดังกล่าวนี้ สามารถติดต่อสอบถามได้ที่ ธ.ก.ส. ทุกสาขาทั่วประเทศ
รัฐบาลไทย-ข่าวทำเนียบรัฐบาล-​รัฐบาลอนุมัติเพิ่มราคากลางจำหน่ายผลิตภัณฑ์นมโรงเรียน
วันพุธที่ 7 ธันวาคม 2565
​รัฐบาลอนุมัติเพิ่มราคากลางจําหน่ายผลิตภัณฑ์นมโรงเรียน
วันพุธที่ 7 ธันวาคม 2565
ต่อจากนี้ไป ขอเชิญรับฟังไทยคู่ฟ้า
รัฐบาลสนับสนุนอุตสาหกรรมโคนมไทย โดยอนุมัติปรับเพิ่มราคากลางในการจําหน่ายผลิตภัณฑ์นม
ในโครงการอาหารเสริมโรงเรียน หรือ นมโรงเรียน 0.31 บาท/ถุงหรือกล่อง แบ่งเป็น นมพาสเจอร์ไรส์
จากราคา 6.58 บาท เป็น 6.89 บาท/ถุง และ นมยู เอช ที จาก 7.82 บาท เป็น 8.13 บาท/กล่อง
เพื่อให้สอดคล้องกับการปรับราคารับซื้อน้ํานมโคจากเกษตรกรที่เพิ่มขึ้น 1.50 บาท/กก.
ตามต้นทุนการผลิตน้ํานมที่เพิ่มขึ้น และให้เด็กนักเรียนตั้งแต่ชั้นอนุบาล-
ประถมศึกษาได้รับสารอาหารที่มีประโยชน์อย่างต่อเนื่อง
โดยการปรับราคาในครั้งนี้ไม่ส่งผลกระทบต่อการจัดซื้อนมโรงเรียนของกระทรวงศึกษาธิการ
ส่วนโรงเรียนในสังกัด กทม. และเมืองพัทยา
สามารถปรับแผนงบประมาณก่อนได้หากยังไม่เพียงพอให้เสนอขอจากสํานักงบประมาณต่อไป
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สถาบันการบินพลเรือน เปิดรับสมัครหลักสูตรประกาศนียบัตรวิชาชีพ สาขาวิชาเตรียมวิศวกรรมการบิน สำหรับนักเรียนระดับมัธยมศึกษาตอนต้น
วันพุธที่ 7 ธันวาคม 2565
สถาบันการบินพลเรือน เปิดรับสมัครหลักสูตรประกาศนียบัตรวิชาชีพ สาขาวิชาเตรียมวิศวกรรมการบิน สําหรับนักเรียนระดับมัธยมศึกษาตอนต้น
...
สถาบันการบินพลเรือน เปิดรับสมัครหลักสูตรประกาศนียบัตรวิชาชีพ สาขาวิชาเตรียมวิศวกรรมการบิน สําหรับนักเรียนระดับมัธยมศึกษาตอนต้น
สถาบันการบินพลเรือน รัฐวิสาหกิจในสังกัดกระทรวงคมนาคม กองวิชาวิศวกรรมการบิน สถาบันการบินพลเรือน เปิดรับสมัครนักศึกษาใหม่ หลักสูตรประกาศนียบัตรวิชาชีพ สาขาวิชาเตรียมวิศวกรรมการบิน เปิดโอกาสให้นักเรียนระดับมัธยมศึกษาตอนต้น ได้พัฒนาทักษะ และความรู้พื้นฐานทางด้านวิศวกรรมการบิน สามารถต่อยอดประกอบอาชีพในอุตสาหกรรมการบินในอนาคต เป็นหลักสูตรสองภาษา (ฐานวิทยาศาสตร์และเทคโนโลยีการบิน) เทียบวุฒิการศึกษาต่างประเทศ (GED) โดยคุณสมบัติของผู้สมัคร ต้องเป็นผู้ที่สําเร็จการศึกษาในระดับมัธยมศึกษาตอนต้น (มัธยมศึกษาปีที่ 3) หรือเทียบเท่า
รอบรับตรง
(เปิดรับสมัครตั้งแต่วันที่ 14 ธันวาคม 2565 - 8 มีนาคม 2566)
สําหรับผู้ที่สนใจ สามารถติดตามรายละเอียดและสมัครได้ผ่านทางระบบออนไลน์ที่เว็บไซต์ www.catc.or.th หรือสมัครได้ด้วยตนเองที่อาคารศูนย์พัฒนาบุคลากรด้านการบิน ชั้น G แผนกทะเบียนและวัดผล ติดต่อสอบถามรายละเอียดเพิ่มเติมได้ที่ แผนกสื่อสารองค์กร โทร. 0 2272 5741-4 ต่อ 3620 3621 2210 2220 หรือ Inbox Facebook : catcthailand
รัฐบาลไทย-ข่าวทำเนียบรัฐบาล-​รองโฆษกรัฐบาลเผยรัฐบาลทำงานเชิงรุก โทรชวนหญิงไทยคัดกรองมะเร็งปากมดลูก ผ่านสายด่วน สปสช.1330 สำเร็จกว่า 500,000 เคส
วันพุธที่ 7 ธันวาคม 2565
​รองโฆษกรัฐบาลเผยรัฐบาลทํางานเชิงรุก โทรชวนหญิงไทยคัดกรองมะเร็งปากมดลูก ผ่านสายด่วน สปสช.1330 สําเร็จกว่า 500,000 เคส
​รองโฆษกรัฐบาลเผยรัฐบาลทํางานเชิงรุก โทรชวนหญิงไทยคัดกรองมะเร็งปากมดลูก ผ่านสายด่วน สปสช.1330 สําเร็จกว่า 500,000 เคส
วันที่ 7 ธันวาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลทํางานเชิงรุกสร้างสังคมสุขภาวะที่ดีสู่ประชาชนทุกเพศทุกวัย เพื่อสุขภาพที่ดีอันเป็นพื้นฐานสําคัญในการพัฒนาประเทศให้เดินหน้าไปอย่างเข้มแข็ง
นางสาวรัชดา กล่าวว่า สํานักงานหลักประกันสุขภาพแห่งชาติ (สปสช.) ฝ่ายบริการประชาชนและคุ้มครองสิทธิ (สายด่วน สปสช.1330) ได้ขับเคลื่อนนโยบายรัฐบาลรณรงค์ให้หญิงไทยตามกลุ่มเป้าหมาย ไปตรวจคัดกรองมะเร็งปากมดลูก เพื่อลดความเสี่ยงการเจ็บป่วย โดยใช้วิธีโทรศัพท์เชิงรุก สายด่วน สปสช.1330 ติดต่อประชาชนที่อยู่ในกลุ่มเป้าหมายได้รับสิทธิประโยชน์บริการสร้างเสริมสุขภาพและป้องกันโรคในการบริการตรวจคัดกรองมะเร็งปากมดลูก เพื่ออํานวยความสะดวกให้กลุ่มเป้าหมายเข้าถึงสิทธิและการรักษาพยาบาล
สําหรับการโทรศัพท์จะใช้ฐานข้อมูลประชาชนที่เคยติดต่อเข้ามาที่สายด่วน สปสช.1330 เพื่อเชิญชวนหญิงไทยทุกสิทธิการรักษาที่อยู่กลุ่มเป้าหมายเข้ารับบริการตรวจคัดกรองมะเร็งปากมดลูก โดยเริ่มดําเนินการโทรเชิงรุก ตั้งแต่ปีงบประมาณ 2565 ระหว่างวันที่ 27 มิถุนายน 2565 – 30 กันยายน 2565 จํานวน 300,016 เคส และปีงบประมาณ 2566 ระหว่างวันที่ 1 ตุลาคม 2565- 30 พฤศจิกายน 2565 จํานวน 249,204 เคส
นางสาวรัชดา ขอให้ประชาชนมั่นใจการให้บริการ หากเป็นเจ้าหน้าที่สายด่วน สปสช. 1330 ติดต่อไป หน้าจอของประชาชนคือหมายเลข 1330 ซึ่งเจ้าหน้าที่จะมีการแนะนําตัวดังนี้ “สวัสดีค่ะ/ครับ ดิฉัน/ผม.......แนะนําชื่อ.....โทรจากสายด่วน สปสช.1330 ขอรบกวนเวลาสักครู่ เพื่อแนะนําบริการตรวจมะเร็งปากมดลูก ไม่ทราบสะดวกหรือไม่ค่ะ/ครับ” หากประชาชนสะดวกรับฟังข้อมูล เจ้าหน้าที่จะแนะนําบริการการตรวจคัดกรองมะเร็งปากมดลูก แนะนําสถานที่ตรวจ ให้เบอร์ติดต่อหน่วยบริการเพื่อนัดหมายหรือสอบถาม โดยภายในการสนทนาจะไม่มีการสอบถามข้อมูลส่วนตัวแต่อย่างใด
"หากประชาชนไม่มั่นใจต้องการตรวจสอบว่าเบอร์ที่โทรไป นั่นเป็นบริการของสปสช. หรือเป็น มิจฉาชีพ สามารถติดต่อสอบถามเข้ามาทีสายด่วน สปสช. 1330 เพื่อตรวจสอบหมายเลขโทรศัพท์ได้ สอบถามรายละเอียดเพิ่มเติมได้ที่
1.สายด่วน สปสช. 1330
2.ช่องทางออนไลน์
* ไลน์ สปสช. พิมพ์ไลน์ไอดี @nhso หรือคลิก https://lin.ee/zzn3pU6
* Facebook : สํานักงานหลักประกันสุขภาพแห่งชาติ https://www.facebook.com/NHSO.Thailand" นางสาวรัชดา ย้ํา
รัฐบาลไทย-ข่าวทำเนียบรัฐบาล-ปลัดกระทรวงยุติธรรม เปิดห้องแสดงผลิตภัณฑ์ เรือนจำชั่วคราวเขาเขื่อนลั่น ภายใต้สังกัดเรือนจำกลางคลองไผ่ จังหวัดนครราชสีมา
วันพุธที่ 7 ธันวาคม 2565
ปลัดกระทรวงยุติธรรม เปิดห้องแสดงผลิตภัณฑ์ เรือนจําชั่วคราวเขาเขื่อนลั่น ภายใต้สังกัดเรือนจํากลางคลองไผ่ จังหวัดนครราชสีมา
ปลัดกระทรวงยุติธรรม เปิดห้องแสดงผลิตภัณฑ์ เรือนจําชั่วคราวเขาเขื่อนลั่น ภายใต้สังกัดเรือนจํากลางคลองไผ่ จังหวัดนครราชสีมา
ในวันอังคารที่ ๖ ธันวาคม ๒๕๖๕ เวลา ๑๑.๓๐ น. นางพงษ์สวาท กายอรุณสุทธิ์ ปลัดกระทรวงยุติธรรม เป็นประธานเปิดห้องแสดงผลิตภัณฑ์ เรือนจําชั่วคราวเขาเขื่อนลั่น ภายใต้สังกัดเรือนจํากลางคลองไผ่ จังหวัดนครราชสีมา พร้อมทั้งสักการะพระพุทธมิ่งมงคลศรีชลธารคลองไผ่ โดยมี นายสหการณ์ เพ็ชรนรินทร์ รองปลัดกระทรวงยุติธรรม พันตํารวจโท ประวุธ วงศ์สีนิล รองปลัดกระทรวงยุติธรรม นางสาวรวิวรรณ จตุรพิธพร ที่ปรึกษาด้านกฎหมาย สํานักงานปลัดกระทรวงยุติธรรม พร้อมด้วยผู้บริหารสํานักงานปลัดกระทรวงยุติธรรม และนายเผด็จ หริ่งรอด ผู้บัญชาการเรือนจํากลางคลองไผ่ ให้การต้อนรับ ณ เรือนจําชั่วคราวเขาเขื่อนลั่น สังกัดเรือนจํากลางคลองไผ่ จังหวัดนครราชสีมา
สําหรับห้องแสดงผลิตภัณฑ์ เรือนจําชั่วคราวเขาเขื่อนลั่น ภายใต้สังกัดเรือนจํากลางคลองไผ่ จังหวัดนครราชสีมา จัดสร้างขึ้นเพื่อแสดงและจําหน่ายผลิตภัณฑ์ฝีมือผู้ต้องขัง ได้แก่ ภาพวาดด้วยน้ํากาแฟ เป็นต้น พร้อมทั้งจัดกิจกรรมให้ผู้ต้องขังได้ฝึกอบรมวาดภาพลายเส้นด้วยดินสอและน้ํากาแฟ โดยเชิญวิทยากรจากภายนอกมาฝึกสอน ซึ่งผลการดําเนินงานเป็นที่น่าพอใจ ผู้ต้องขังมีพฤตินิสัยเปลี่ยนแปลงในทางที่ดีขึ้น และมีภาพวาดที่สวยงามสามารถจําหน่ายแก่บุคคลภายนอกได้ อีกทั้งยังเป็นรายได้แก่ผู้ต้องขังอีกทางหนึ่ง ซึ่งสอดคล้องกับนโยบายของกระทรวงยุติธรรมที่ให้เรือนจําที่มีศักยภาพพัฒนาเรือนจําให้เป็นเรือนจําท่องเที่ยว เพื่อเสริมสร้างทักษะให้ผู้ก้าวพลาด และสร้างโอกาสให้ประชาชนภายนอกเข้ามาสนับสนุนการประกอบอาชีพที่สุจริต ส่งผลให้เกิดภาพลักษณ์ที่ดีต่อสังคมในการยอมรับผู้ก้าวพลาดกระทําผิดให้คืนสู่สังคมต่อไป ทั้งนี้ เรือนจําชั่วคราวเขาเขื่อนลั่นแห่งนี้ปัจจุบันมีนักท่องเที่ยวเข้ามาเยี่ยมชมจํานวนมาก และถือเป็นแหล่งท่องเที่ยวแห่งใหม่ของจังหวัดนครราชสีมา
รัฐบาลไทย-ข่าวทำเนียบรัฐบาล-บสย. เปิดเวที KM & INNO day 2022 โชว์ไอเดียสร้างสรรค์สู่องค์กรนวัตกรรม
วันพุธที่ 7 ธันวาคม 2565
บสย. เปิดเวที KM & INNO day 2022 โชว์ไอเดียสร้างสรรค์สู่องค์กรนวัตกรรม
บสย. เปิดเวทีสร้างสรรค์ KM & INNO day 2022 จัดประกวดโครงการ IDEA สู่ INNO ต่อยอดแนวคิด สู่องค์กรนวัตกรรม
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) ต้อนรับ นายสุพัฒน์ เมธีวรพจน์ ประธานกรรมการด้านการกํากับดูแลกิจการที่ดีและการแสดงความรับผิดชอบต่อสังคม บสย. ในโอกาสประธานเปิดงาน “KM & INNO day 2022” และกรรมการตัดสิน ร่วมด้วย นายวิเชษฐ วรกุล รองผู้จัดการทั่วไปอาวุโส สายงานการเงิน นางดุสิดา ทัพวงษ์ รองผู้จัดการทั่วไป สายงานบริหารช่องทางและพัฒนาผู้ประกอบการ ในโครงการ “IDEA สู่ INNO” เปิดเวทีให้พนักงาน บสย. ในฝ่ายงานต่างๆ ได้นําเสนอไอเดียใหม่ๆ จุดประะกายความคิดสร้างสรรค์ เปิดกว้างให้ทุกฝ่ายคิดค้นนวัตกรรมเพื่อการพัฒนายกระดับการทํางานสู่องค์กรนวัตกรรม ภายใต้โจทย์ แตกต่าง ใหม่ และ สร้างคุณค่า โดยลดเวลา ลดค่าใช้จ่าย และลดความเสี่ยงในการทํางาน
โครงการ IDEA สู่ INNO เป็นหนึ่งในแผนการจัดการนวัตกรรม ปี 2564-2568 รองรับเกณฑ์การประเมินผลการดําเนินงานรัฐวิสาหกิจ (Enablers) 4 ด้าน คือ 1.การเชื่อมโยงและสอดคล้องกับทิศทาง นโยบาย ยุทธศาสตร์ และแผนวิสาหกิจ 2.การมีส่วนร่วมจากบุคลากร บสย. ทุกระดับ 3.การประเมินเชิงระบบ ครอบคลุมทุกมิติที่เกี่ยวข้องกับความสําเร็จของการพัฒนาระบบการจัดการนวัตกรรม ได้แก่ ความคิดเชิงสร้างสรรค์ กระบวนการ และเทคโนโลยีสารสนเทศ 4.การบูรณาการการจัดการนวัตกรรมกับงานประจํา ตามภารกิจและยุทธศาสตร์ของ บสย. โดยในปี 2565 มีผลงานดีเด่นที่ได้รับการคัดเลือกจากคณะกรรมการ ประจําปี 2565 3 ลําดับแรก ได้แก่
โครงการสอบทานหนังสือค้ําประกันภายหลังการค้ําประกัน โดยใช้เทคโนโลยี OCR (Optical Charcter Recognition) เป็นเครื่องมือแปลงไฟล์ข้อมูล หรือรูปภาพถูกจัดเก็บ ค้นหา แก้ไข และวิเคราะห์ข้อมูลได้ง่ายขึ้น ลดปริมาณเอกสาร (Hard Copy) สู่ไฟล์อิเล็คทรอนิกส์ พร้อมนํา Text Compare ในการตรวจสอบและค้นหาความแตกต่าง แทน MS Word หรือ Google Docs ซึ่งใช้ทรัพยากรน้อย
โครงการ TCG Platform on Line OA พัฒนาโปรแกรม Line เข้าถึงบริการต่าง ๆ ของ บสย. จัดระเบียบ จัดทําระบบสมาชิก เพิ่มพูนความรู้ความเข้าใจและบทบาทหน้าที่ของฝ่ายงานที่เกี่ยวข้องเพื่อพัฒนา Chatbot เพื่อลูกค้า รวมถึงการพัฒนาการสื่อสารภายในองค์กร เพื่อสร้างการมีส่วนร่วมของพนักงาน (Engagement)
โครงการหลักสูตรสร้างชีวิตใหม่ พัฒนาหลักสูตรอบรมด้านการประกอบอาชีพในรูปแบบ VDO เพื่อผู้ต้องขัง สามารถจัดการฝึกอบรมได้ทุกช่วงเวลา และสร้างข้อมูลเชื่อมโยงความช่วยเหลือจากหน่วยงานต่าง ๆ แก่ผู้ต้องขังที่ได้รับอิสรภาพ
รัฐบาลไทย-ข่าวทำเนียบรัฐบาล-SME D Bank ยกทัพ ‘เติมทุนคู่พัฒนา’ ร่วมงาน ‘Thailand Smart Money’ จัดโปรโมชั่นสินเชื่อดี ฟรีค่าธรรมเนียม ติดปีก SMEs เดินหน้าธุรกิจเต็มพิกัด
วันพุธที่ 7 ธันวาคม 2565
SME D Bank ยกทัพ ‘เติมทุนคู่พัฒนา’ ร่วมงาน ‘Thailand Smart Money’ จัดโปรโมชั่นสินเชื่อดี ฟรีค่าธรรมเนียม ติดปีก SMEs เดินหน้าธุรกิจเต็มพิกัด
SME D Bank ยกทัพ “เติมทุนคู่พัฒนา” ให้บริการในงาน “Thailand Smart Money กรุงเทพฯ ครั้งที่ 13” เทศกาลการเงิน-การลงทุน ส่งท้ายปี 2565 ระหว่างวันที่ 9-11 ธ.ค.65 ณ ชั้น 5 BCC Hall เซ็นทรัล ลาดพร้าว ที่ “บูธหมายเลข K3”
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank ธนาคารเพื่อเอสเอ็มอีไทย ยกทัพ “เติมทุนคู่พัฒนา” ให้บริการในงาน “Thailand Smart Money กรุงเทพฯ ครั้งที่ 13” เทศกาลการเงิน-การลงทุน ส่งท้ายปี 2565 ระหว่างวันที่ 9-11 ธ.ค.65 ณ ชั้น 5 BCC Hall เซ็นทรัล ลาดพร้าว ที่ “บูธหมายเลข K3” พบกับโปรโมชั่นสินเชื่อพิเศษ เสริมสภาพคล่องกิจการ ผ่าน “โครงการสินเชื่อธุรกิจที่เป็นมิตรต่อสิ่งแวดล้อม” หรือ “BCG Loan” สนับสนุนให้เอสเอ็มอี มีเงินทุนไปยกระดับพัฒนาสู่ BCG Model ผลักดันธุรกิจเติบโตอย่างยั่งยืน รับสิทธิพิเศษ เมื่อยื่นกู้พร้อมอนุมัติและจัดทํานิติกรรมสัญญาภายในวันที่ 30 ธ.ค.65 นี้ รับอัตราดอกเบี้ยพิเศษ ปีแรกคงที่ 3.99% พร้อมยกเว้นการเรียกเก็บค่าธรรมเนียมวิเคราะห์โครงการ (Front end Fee) และปลอดชําระเงินต้นสูงสุด 2 ปี ช่วยให้เอสเอ็มอีลดภาระการผ่อนชําระ บริหารจัดการต้นทุนธุรกิจได้เหมาะสม วงเงินกู้สูงสุด 50 ล้านบาทต่อราย ระยะเวลาผ่อนชําระนานสูงสุด 12 ปี
อีกทั้ง รับสิทธิเข้าร่วมโครงการ “SME D Coach” ให้คําปรึกษาธุรกิจ โดยโค้ชมืออาชีพ ยกระดับธุรกิจ ช่วยเพิ่มรายได้ ขยายตลาดเติบโต โดยไม่มีค่าใช้จ่ายใดๆ ทั้งสิ้น พิเศษ! ยื่นขอสินเชื่อภายในงาน รับบัตร STARBUCKS CARD มูลค่า 200 บาท (จํานวนจํากัด) หรือลงทะเบียนรับคําปรึกษาแนะนําสินเชื่อ รับ Gift Set “SME D Gift ดูแลด้วยใจ” สอบถามข้อมูลเพิ่มเติมได้ที่ ฝ่ายพัฒนาและสนับสนุนผู้ประกอบการ โทร. 02-265-3800 หรือ Call Center 1357
รัฐบาลไทย-ข่าวทำเนียบรัฐบาล-ดีอีเอส ทูลเกล้าฯ ถวายแจกันดอกไม้และลงนามถวายพระพรชัยมงคล
วันพุธที่ 7 ธันวาคม 2565
ดีอีเอส ทูลเกล้าฯ ถวายแจกันดอกไม้และลงนามถวายพระพรชัยมงคล
ดีอีเอส ทูลเกล้าฯ ถวายแจกันดอกไม้และลงนามถวายพระพรชัยมงคล
วันที่7ธันวาคม2565ศ.พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคมนําคณะผู้บริหารของกระทรวงดิจิทัลเพื่อเศรษฐกิจและสังคมทูลเกล้าฯถวายแจกันดอกไม้และลงนามถวายพระพรชัยมงคลเบื้องหน้าพระรูปสมเด็จพระเจ้าลูกเธอเจ้าฟ้าพัชรกิติยาภานเรนทิราเทพยวดีกรมหลวงราชสาริณีสิริพัชรมหาวัชรราชธิดาเนื่องในโอกาสวันคล้ายวันประสูติในวันที่7ธันวาคม2563ณวังศุโขทัย
_______________________
รัฐบาลไทย-ข่าวทำเนียบรัฐบาล-เริ่มแล้ววันนี้! รัฐบาลเปิดขายพันธบัตรออมทรัพย์ “สุขใจให้ออม” รวม  6 หมื่นล้าน ขายผ่านวอลเล็ต สบม.บน แอปเป๋าตัง และ 4 ธนาคาร อายุ 15 ปีก็ลงทุนได้!
วันพุธที่ 7 ธันวาคม 2565
เริ่มแล้ววันนี้! รัฐบาลเปิดขายพันธบัตรออมทรัพย์ “สุขใจให้ออม” รวม  6 หมื่นล้าน ขายผ่านวอลเล็ต สบม.บน แอปเป๋าตัง และ 4 ธนาคาร อายุ 15 ปีก็ลงทุนได้!
เริ่มแล้ววันนี้! รัฐบาลเปิดขายพันธบัตรออมทรัพย์ “สุขใจให้ออม” รวม  6 หมื่นล้าน ขายผ่านวอลเล็ต สบม.บน แอปเป๋าตัง และ 4 ธนาคาร อายุ 15 ปีก็ลงทุนได้!
วันที่ 7 ธันวาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลโดยสํานักงานบริหารหนี้สาธารณะ (สบน.) เปิดจําหน่ายพันธบัตรออมทรัพย์ #รุ่นสุขใจให้ออม วงเงินรวม 60,000 ล้านบาท เริ่มตั้งแต่วันนี้ 7 ธันวาคม 2565 เป็นต้นไป โดยมีช่องทางจําหน่าย 2 ช่องทาง คือ 1)จําหน่ายพันธบัตรผ่านวอลเล็ต สบม. วงเงิน 15,000 ล้านบาท และจําหน่ายผ่านธนาคารตัวแทนจําหน่ายสําหรับประชาชน วงเงิน 45,000 ล้านบาท มีรายละเอียดดังนี้
1. รุ่นสุขใจให้ออมบนวอลเล็ต สบม. วงเงิน 15,000 ล้านบาท มี 2 รุ่น ได้แก่ รุ่นอายุ 3 ปี อัตราดอกเบี้ยแบบคงที่ร้อยละ 2.30 ต่อปี และรุ่นอายุ 7 ปี อัตราดอกเบี้ยแบบคงที่ร้อยละ 3.00 ต่อปี จ่ายดอกเบี้ยทุก 3 เดือน เปิดให้ประชาชนที่มีอายุตั้งแต่ 15 ปีขึ้นไป สามารถลงทุนได้ตั้งแต่ 100 บาท - 20 ล้านบาท โดยผู้เยาว์จะต้องลงทะเบียนในวอลเล็ต สบม. บนแอปพลิเคชันเป๋าตัง และไปยืนยันตัวตนพร้อมผู้ปกครองเพื่อกรอกเอกสารให้ความยินยอม ณ สาขาธนาคารกรุงไทยสําหรับการซื้อครั้งแรก เปิดจําหน่ายตั้งแต่วันที่ 7 – 20 ธันวาคม 2565 ทั้งนี้ ผู้สนใจสามารถดาวน์โหลดแอปพลิเคชันเป๋าตังได้ตั้งแต่วันนี้ เพื่อลงทะเบียน ยืนยันตัวตน และเติมเงินเข้าวอลเล็ต สบม. ผ่าน Mobile Banking หรือผูกบัญชีธนาคารกรุงไทย รวมถึงเติมเงินด้วย Wallet ID ที่เคาน์เตอร์ธนาคารกรุงไทยทุกสาขา
2. รุ่นสุขใจให้ออม วงเงินรวม 45,000 ล้านบาท ผ่านธนาคารตัวแทนจําหน่าย 4 แห่ง ได้แก่ ธนาคารกรุงไทย ธนาคารกรุงเทพ ธนาคารกสิกรไทย และธนาคารไทยพาณิชย์ โดยแบ่งจําหน่ายเป็น 2 ช่วง ดังนี้
ช่วงที่ 1 เปิดให้ประชาชนจองซื้อพันธบัตรผ่านธนาคาร วันที่ 13 -14 ธันวาคม 2565 วงเงิน 40,000 ล้านบาท จํานวน 2 รุ่น ได้แก่ รุ่นอายุ 3 ปี อัตราดอกเบี้ยแบบคงที่ร้อยละ 2.30 ต่อปี และรุ่นอายุ 7 ปี อัตราดอกเบี้ยแบบคงที่ร้อยละ 3.00 ต่อปี จ่ายดอกเบี้ยทุก 3 เดือน โดยทยอยจัดสรรพันธบัตรเป็นรอบๆ เวียนจนครบผู้ซื้อทุกราย วงเงินจองซื้อขั้นต่ํา 1,000 บาท ทวีคูณรอบละ 1,000 บาท และสามารถจองซื้อได้โดยไม่จํากัดวงเงินซื้อขั้นสูง
ผู้สนใจสามารถจองซื้อผ่าน Internet Banking Mobile Banking หรือเคาน์เตอร์ของธนาคารตัวแทนจําหน่ายทั้ง 4 แห่ง ทั้งนี้ ลําดับในการจองซื้อไม่มีผลต่อการจัดสรร ไม่ว่าจะไปช้าหรือเร็วมีสิทธิ์การซื้อเท่าเทียมกัน ซึ่งผู้จองซื้อจะทราบผลการจัดสรรพันธบัตร ในวันที่ 15 ธันวาคม 2565 จากทั้งจาก SMS ของธนาคารตัวแทนจําหน่าย ช่วงที่ 2 เปิดจําหน่ายให้แก่นิติบุคคลที่ไม่แสวงหากําไรตามที่กระทรวงการคลังกําหนด (19 - 20 ธันวาคม 2565) วงเงิน 5,000 ล้านบาท จัดสรรพันธบัตรแบบ First-Come, First-Served รุ่นอายุ 10 ปี อัตราดอกเบี้ยแบบคงที่ร้อยละ 2.90 ต่อปี จ่ายดอกเบี้ยทุก 6 เดือน วงเงินซื้อขั้นต่ํา 1,000 บาท และไม่จํากัดวงเงินขั้นสูง
ทั้งนี้ สอบถามข้อมูลเพิ่มเติมได้ที่ธนาคารกรุงไทย โทร. 20-111-1111 และธนาคารตัวแทนจําหน่ายทั้ง 4 แห่ง
รัฐบาลไทย-ข่าวทำเนียบรัฐบาล-"สมศักดิ์" แถลงพาลีปราบยา ลุยยึดรีสอร์ทหรู-รถยนต์ เครือข่าย "ตู้ห่าว" อีก 3,020 ล้านบาท ขอบคุณทุกหน่วยประสานกันอย่างดี ขอประชาชนเห็นอะไรติดขัดท้วงติงมาได้เลย
วันศุกร์ที่ 9 ธันวาคม 2565
"สมศักดิ์" แถลงพาลีปราบยา ลุยยึดรีสอร์ทหรู-รถยนต์ เครือข่าย "ตู้ห่าว" อีก 3,020 ล้านบาท ขอบคุณทุกหน่วยประสานกันอย่างดี ขอประชาชนเห็นอะไรติดขัดท้วงติงมาได้เลย
"สมศักดิ์" แถลงพาลีปราบยา ลุยยึดรีสอร์ทหรู-รถยนต์ เครือข่าย "ตู้ห่าว" อีก 3,020 ล้านบาท ขอบคุณทุกหน่วยประสานกันอย่างดี ขอประชาชนเห็นอะไรติดขัดท้วงติงมาได้เลย ยันทุกภาคส่วนต้องเป็นหนึ่งเดียวเอาชนะยาเสพติดให้ได้
เมื่อวันที่ 9 ธ.ค.65 เวลา 11.30 น. ที่กระทรวงยุติธรรม นายสมศักดิ์ เทพสุทิน รัฐมนตรีว่าการกระทรวงยุติธรรม แถลงข่าวกรณียึดอายัดทรัพย์คดีตู้ห่าวเพิ่มเติม โดยมีว่าที่ ร.ต.ธนกฤต จิตรอารีย์รัตน์ เลขานุการ รมว.ยุติธรรม พล.ต.ต.บรรพต มุ่งขอบกลาง รอง ผบ.ปส. นายอุทัย สินมา อธิบดีอัยการสํานักงานคดียาเสพติด และนายชูวิทย์ กมลวิศิษฎ์ พลเมืองดีผู้แจ้งเบาะแสยาเสพติด ร่วมการแถลง
นายสมศักดิ์ กล่าวว่า จากการติดตามข้อมูลที่นายชูวิทย์ได้นํามามอบให้ ประกอบกับการทํางานของ คณะทํางานพาลีปราบยา ล่าสุดวันนี้ในช่วงเช้า ชุดพาลีปราบยาได้ยึดอายัด เป็นที่ดินพร้อมสิ่งปลูกสร้าง บริษัท ดีวาลักซ์ รีสอร์ทแอนสปา จํากัด ซึ่งมีชื่อของนายตู้ห่าวเป็นผู้ถือหุ้น เปิดเป็นรีสอร์ท ตั้งอยู่ที่ บางเสาธง จ.สมุทรปราการ ซึ่งแบ่งเป็นโฉนดที่ดิน 5 แปลง รวมประมาณ 39 ไร่ และอาคาร 9 ตึก 375 ห้องแต่ละห้องตกแต่งอย่างหรู และยังได้อายัดรถยนต์หรู 9 คัน อาทิ เบนท์ลีย์ คอนติเนนทัล จีที โตโยต้า อัลพาร์ท รวมมูลค่าทรัพย์ทั้งสิ้น 3,020 ล้านบาทเศษ ตรงนี้ตนต้องขอขอบคุณ กรมที่ดินและกรมการขนส่งทางบก ที่ให้ความร่วมมือเป็นอย่างดี ทําให้งานเร็วขึ้น ซึ่งในส่วนนี้เป็นคนละส่วนกับที่ทาง ป.ป.ส. ยึด 1,131 ล้านบาท ที่เราได้แถลงไปเมื่อวันที่ 8 ธ.ค. 65
นายสมศักดิ์ กล่าวอีกว่า การบูรณาการของทุกหน่วยงานราบรื่นดี ไม่มีอะไรที่ติดขัดหรือขัดแย้งกัน ทุกหน่วยพร้อมที่จะให้ความร่วมมือกันสืบสวนสอบสวน ทั้ง ตํารวจ ป.ป.ส. ดีเอสไอ ปปง. และกรมสรรพากร ซึ่งตนอยากให้ประชาชนที่รู้เบาะแสแจ้งข้อมูลเพื่อรับรางวัล 5% และไม่ต้องกังวลเพราะเรามีชุดคุ้มครองพยานของดีเอสไอ แต่หากยังกังวลก็ขอให้รออีกนิด เพราะเราได้จัดทําระบบการแจ้งเบาะแสในระบบออนไลน์หรือ block chain ที่จะรับเงินรางวัลผ่านคริปโต ช่วยปกปิดตัวตนให้ผู้แจ้งปลอดภัย โดยขณะนี้กําลังให้ทางมหาวิทยาลัยเทคโนโลยีพระจอมเกล้าฯ ลาดกระบัง ศึกษาและจัดทําระบบ คาดว่าจะเสร็จในช่วงเดือน ม.ค.66
"เราพยายามทํางานให้เร็วที่สุด เพราะยาเสพติดเป็นปัญหาใหญ่ระดับชาติ ซึ่งหากใครมีเบาะแสหรือเห็นว่าการทํางานของเจ้าหน้าที่ไม่ถูก ติดขัดตรงไหน ให้ท้วงติงมาได้เลย เรากําลังเดินให้เข้าถึงตัวการใหญ่ตามประมวลกฎหมายยาเสพติดใหม่ ในส่วนของตํารวจ เราได้มีการประสานพูดคุยกันอยู่ตลอด แต่ยังไม่ได้สรุปเรื่องตัวเลข ขณะนี้เป็นการอายัดวันต่อวัน ซึ่งทุกคนต้องร่วมมือเป็นหนึ่งเดียวกัน ไม่เช่นนั้นจะชนะยาเสพติดไม่ได้" นายสมศักดิ์ กล่าว
ขณะที่นายชูวิทย์ ซึ่งมาร่วมการแถลงข่าววันนี้ ยืนยันย้ําว่า ส่วนแบ่ง5% ในการแจ้งเบาะแสเครือข่ายยาเสพติดตนเองไม่นําไปใช้และจะนําไปมอบให้โรงพยาบาลทั้งหมด พร้อมตั้งข้อสังเกตการถึงกรณีที่ตํารวจยังไม่มีการแจ้งข้อกล่าวหาตู้ห่าวฐานฟอกเงิน ว่า ที่ไม่แจ้งข้อกล่าวหาการฟอกเงินของพนักงานสอบสวน ทําให้ต้องนําข้อมูลหลักฐานไปยื่นให้อัยการสูงสุดพิจารณา และในอนาคต อาจนํารวบรวมพยานหลักฐานทั้งหมดให้กรมสอบสวนคดีพิเศษ พิจารณารับกรณีนี้เป็นคดีพิเศษต่อไป ตนจะจับตาการดําเนินคดีนี้แน่นอน
รัฐบาลไทย-ข่าวทำเนียบรัฐบาล-สธ. ย้ำมาตรการวัคซีนโควิด "4 เข็ม 4 เดือน" เพิ่มภูมิคุ้มกัน โดยเฉพาะกลุ่มเสี่ยง 608
วันศุกร์ที่ 9 ธันวาคม 2565
สธ. ย้ํามาตรการวัคซีนโควิด "4 เข็ม 4 เดือน" เพิ่มภูมิคุ้มกัน โดยเฉพาะกลุ่มเสี่ยง 608
ปลัดดกระทรวงสาธารณสุข เผย สถานการณ์โรคโควิด 19 ประเทศไทยเพิ่มขึ้น แต่เริ่มชะลอตัวลง ย้ํามาตรการฉีดวัคซีน "4 เข็ม 4 เดือน" ฉีดให้ครบตามกําหนดเวลาช่วยเพิ่มภูมิคุ้มกัน โดยเฉพาะกลุ่มเสี่ยง 608 ที่ยังไม่ได้รับวัคซีน หรือทิ้งช่วงการฉีดนาน คาดการณ์ปี 2566
ปลัดกระทรวงสาธารณสุข เผย สถานการณ์โรคโควิด 19 ประเทศไทยเพิ่มขึ้น แต่เริ่มชะลอตัวลง ย้ํามาตรการฉีดวัคซีน "4 เข็ม 4 เดือน" ฉีดให้ครบตามกําหนดเวลาช่วยเพิ่มภูมิคุ้มกัน โดยเฉพาะกลุ่มเสี่ยง 608 ที่ยังไม่ได้รับวัคซีน หรือทิ้งช่วงการฉีดนาน คาดการณ์ปี 2566 สถานการณ์ไม่ต่างจากเดิมมาก ประชาชนยังสามารถใช้ชีวิตได้ใกล้เคียงปกติ
วันนี้ (9 ธันวาคม 2565) ที่กระทรวงสาธารณสุข จ.นนทบุรี นพ.โอภาส การย์กวินพงศ์ ปลัดกระทรวงสาธารณสุข กล่าวว่า สถานการณ์โรคโควิด 19 ของประเทศไทยยังมีแนวโน้มเพิ่มขึ้น แต่เริ่มชะลอตัวลง ระบบสาธารณสุขยังรองรับได้ สําหรับผู้เสียชีวิตทุกรายยังอยู่ในกลุ่ม 608 และเกือบทั้งหมดไม่ได้รับวัคซีน ได้รับวัคซีนไม่ครบ หรือได้รับเข็มกระตุ้นนานเกินกว่า 3 เดือน มาตรการในช่วงนี้จึงยังต้องเร่งรัดเชิญชวนกลุ่ม 608 รวมถึงผู้ที่ได้รับวัคซีนหรือติดเชื้อมาแล้วเกิน 3-4 เดือน ให้มารับวัคซีนเข็มกระตุ้นตามหลัก "4 เข็ม 4 เดือน" คือ รับให้ครบ 4 เข็ม หากเข็มล่าสุดเกิน 4 เดือน ให้มารับวัคซีนเพื่อเพิ่มภูมิคุ้มกัน ซึ่งได้กําชับสถานพยาบาลในสังกัดกระทรวงสาธารณสุขแล้วว่า ให้บริการประชาชนทุกคนที่เข้ามาขอรับบริการ อย่ากังวลเรื่องการสูญเสียวัคซีนจนเกินไป รวมถึงให้จัดจุดบริการเพิ่มขึ้นและหน่วยฉีดเชิงรุก ส่วนพื้นที่ กทม.ได้ประสานคณะกรรมการโรคติดต่อ กทม. ช่วยเร่งรัดการฉีดวัคซีนให้ผู้สูงอายุในพื้นที่ให้ครบถ้วน
"สิ่งสําคัญคือ ขอให้มารับวัคซีนให้ครบ 4 เข็ม และฉีดตามกําหนดเพื่อเพิ่มภูมิคุ้มกัน ไม่ต้องห่วงว่าจะรอวัคซีนรุ่นใหม่ เนื่องจากการนํามาฉีดกระตุ้นไม่ได้ให้ผลแตกต่างกว่าการฉีดวัคซีนรุ่นเดิมมากนัก และเชื้อยังมีการกลายพันธุ์ย่อยๆ อย่างต่อเนื่อง วัคซีนที่ผลิตออกมาจึงไม่ทันกับการเปลี่ยนแปลงของเชื้อไวรัส" นพ.โอภาสกล่าว
นพ.โอภาสกล่าวต่อว่า สําหรับมาตรการป้องกันตนเองยังมีความสําคัญ โดยเฉพาะการสวมหน้ากากเมื่อมีอาการในระบบทางเดินหายใจ หรืออยู่ในที่มีคนจํานวนมากหรือแออัด ทั้งนี้ กระทรวงสาธารณสุขยังเฝ้าระวังติดตามสถานการณ์ในกลุ่มต่างๆ ทั้งสถานพยาบาล ตลาด แรงงานต่างด้าว ชุมชนแออัด เป็นต้น หากมีสัญญาณการเปลี่ยนแปลงที่สําคัญจะแจ้งเตือนให้ประชาชนทราบ ส่วนในปี 2566 คาดว่าสถานการณ์ไม่น่าแตกต่างจากเดิม ยังจะพบการระบาดในลักษณะ Small Wave เชื้อโรคอาจมีการกลายพันธุ์ย่อยๆ เล็กน้อย ขณะที่คนมีภูมิคุ้มกันมากขึ้น แต่ผู้ที่เป็นกลุ่มเสี่ยงยังคงต้องให้วัคซีนเพิ่มภูมิคุ้มกัน ซึ่งจะทําให้ประชาชนยังสามารถใช้ชีวิตได้ใกล้เคียงปกติ
****************************** 9 ธันวาคม 2565
รัฐบาลไทย-ข่าวทำเนียบรัฐบาล-"ทิพานัน" เผยดัชนีความเชื่อมั่นนักลงทุน3เดือนหน้าร้อนแรง นักลงทุนต่างชาติปรับเพิ่มขึ้น 40.0% ชี้สัญญาณดีเศรษฐกิจไทยเข้มแข็ง จากอานิสงส์ท่องเที่ยวฟื้นตัว
วันศุกร์ที่ 9 ธันวาคม 2565
"ทิพานัน" เผยดัชนีความเชื่อมั่นนักลงทุน3เดือนหน้าร้อนแรง นักลงทุนต่างชาติปรับเพิ่มขึ้น 40.0% ชี้สัญญาณดีเศรษฐกิจไทยเข้มแข็ง จากอานิสงส์ท่องเที่ยวฟื้นตัว
"ทิพานัน" เผยดัชนีความเชื่อมั่นนักลงทุน3เดือนหน้าร้อนแรง นักลงทุนต่างชาติปรับเพิ่มขึ้น 40.0% ชี้สัญญาณดีเศรษฐกิจไทยเข้มแข็ง จากอานิสงส์ท่องเที่ยวฟื้นตัว สะท้อน "พล.อประยุทธ์" มีแผน นโยบายส่งเสริมการลงทุนเป็นรูปธรรม
วันที่ 9 ธันวาคม2565 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า รัฐบาลรับทราบและยินดีที่ผลสํารวจในเดือนพฤศจิกายน 2565 ของสภาธุรกิจตลาดทุนไทย (FETCO Investor Confidence Index) พบว่า "ดัชนีความเชื่อมั่นนักลงทุน (FETCO Investor Confidence Index: ICI) ในอีก 3 เดือนข้างหน้าอยู่ที่ระดับ 124.42 ปรับตัวเพิ่มขึ้น 14.3% จากเดือนก่อนหน้า ขึ้นมาอยู่ในเกณฑ์ “ร้อนแรง” โดยความเชื่อมั่นของกลุ่มนักลงทุนต่างชาติปรับเพิ่มมากขึ้นถึง 40.0% อยู่ที่ระดับ 140.00 ซึ่งความเชื่อมั่นของนักลงทุนนี้เป็นเรื่องที่สําคัญ เป็นตัวชี้วัดพื้นฐานเศรษฐกิจของไทยที่มีความเข้มแข็งมากขึ้น
รองโฆษกประจําสํานักนายกรัฐมนตรี กล่าวว่า ทั้งนี้ จากผลสํารวจพบว่าปัจจัยหนุนมาจากแนวโน้มการชะลอการขึ้นดอกเบี้ยของธนาคารกลางสหรัฐฯ หรือ FED รวมถึงการประกาศตัวเลข GDP ของไทยในไตรมาส 3 ที่ขยายตัว 4.5% สะท้อนการเติบโตทางเศรษฐกิจที่เร่งตัวขึ้นในครึ่งปีหลัง และแรงหนุนจาก การฟื้นตัวของภาคท่องเที่ยว โดยจากจํานวนนักท่องเที่ยวต่างชาติที่เดินทางเข้าไทยตั้งแต่วันที่ 1 มกราคม-20 พฤศจิกายน มีจํานวน 8,822,950 คน โดยขณะนี้มีนักท่องเที่ยวชาวต่างชาติเดินทางเข้าไทยเฉลี่ยวันละ 60,000 คน และแตะ 10 ล้านคนในวันที่ 10 ธันวาคมนี้ โดยพล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม มีกําหนดการไปเป็นประธานในกิจกรรม “ต้อนรับนักท่องเที่ยวครบ 10 ล้านคน(Amazing Thailand 10 Million Celebrations) ท่าอากาศยานสุวรรณภูมิ ในวันเสาร์ที่ 10 ธันวาคมนี้ และเชื่อว่าจะมีแนวโน้มที่สูงขึ้นหลังจากนี้ ซึ่งการฟื้นตัวของภาคท่องเที่ยวเป็นปัจจัยหนุนที่สําคัญของตลาดหุ้นไทย
“เป็นสัญญาณที่ดีของเศรษฐกิจไทย อันเป็นผลจากพล.อ.ประยุทธ์ มีแผนและนโยบายส่งเสริมการลงทุนการพัฒนาประเทศที่ชัดเจนอย่างเป็นรูปธรรม โดยเฉพาะความคืบหน้าของโครงการเมกะโปรเจ็กต์ต่างๆ เช่น โครงสร้างพื้นฐานระบบคมนาคมขนส่ง ที่เอื้อต่อการเจริญเติบโตทางด้านเศรษฐกิจ การเปิดประเทศและมาตรการกระตุ้นจากภาครัฐสร้างความเชื่อมั่นให้กับนักลงทุนทั้งในและต่างประเทศ ที่สําคัญต้องขอบคุณทุกภาคส่วนที่ช่วยกันประคับประคองสถานการณ์จนเศรษฐกิจเข้มแข็ง และเชื่อว่าตลาดหุ้นไทยและเศรษฐกิจไทยจะกลับมาคึกคักอย่างแน่นอน จึงขอความร่วมมือกันให้ข้อมูลและข่าวสารอย่างสร้างสรรค์ เพื่อรักษาบรรยากาศที่เอื้อต่อการลงทุน อันส่งผลถึงรายได้ประเทศ รายได้ประชาชนด้วย” รองโฆษกประจําสํานักนายกรัฐมนตรี ระบุ
รัฐบาลไทย-ข่าวทำเนียบรัฐบาล-นายศักดิ์สยาม ชิดชอบ รัฐมนตรีว่าการกระทรวงคมนาคม เยี่ยมชมสถานีรถไฟโตเกียว ณ กรุงโตเกียว ประเทศญี่ปุ่น
วันศุกร์ที่ 9 ธันวาคม 2565
นายศักดิ์สยาม ชิดชอบ รัฐมนตรีว่าการกระทรวงคมนาคม เยี่ยมชมสถานีรถไฟโตเกียว ณ กรุงโตเกียว ประเทศญี่ปุ่น
ในวันที่ 9 ธันวาคม 2565 ณ กรุงโตเกียว ประเทศญี่ปุ่น
นายศักดิ์สยาม ชิดชอบ รัฐมนตรีว่าการกระทรวงคมนาคม เข้าเยี่ยมชมสถานีรถไฟโตเกียว พร้อมด้วยนายชยธรรม์ พรหมศร ปลัดกระทรวงคมนาคม นายสรพงศ์ ไพฑูรย์พงษ์ รองปลัดกระทรวงคมนาคม นายจิรุตม์ วิศาลจิตร อธิบดีกรมการขนส่งทางบก รักษาราชการ รองปลัดกระทรวงคมนาคม และผู้บริหารระดับสูงในสังกัดกระทรวงคมนาคม ในวันที่ 9 ธันวาคม 2565 ณ กรุงโตเกียว ประเทศญี่ปุ่น
สถานีรถไฟโตเกียวเปิดให้บริการครั้งแรกเมื่อปี 2457 ออกแบบโดยนายคินโกะ ทัตสึโนะ สถาปนิกชาวญี่ปุ่น ในรูปแบบสถาปัตยกรรมสไตล์ตะวันตก ซึ่งมีลักษณะคล้ายคลึงกับอาคารสถานีรถไฟ Amsterdam Central ประเทศเนเธอร์แลนด์ ต่อมาในปี 2542 สภาเมืองโตเกียวร่วมกับบริษัท JR East ได้ร่วมกันวางแผนโครงการพัฒนาพื้นที่รอบสถานีเพื่อรักษาสถาปัตยกรรมดั้งเดิมและปรับปรุงอาคารสถานีให้ดูสวยงามดังเช่นในอดีต โดยใช้งบประมาณกว่า 50,000 ล้านเยน หรือ 17,000 ล้านบาท โดยตัวสถานีประกอบด้วย ชานชาลาทั้งหมด 31 ชานชาลา ซึ่งให้บริการทั้งรถไฟฟ้า รถไฟใต้ดิน และรถไฟความเร็วสูงชินคันเซ็น และบริเวณใต้ดินภายในสถานีและโดยรอบสถานี ถูกพัฒนาให้เป็นแหล่งห้างสรรพสินค้า ร้านค้า ร้านอาหาร โรงแรม อาคารสํานักงานขนาดใหญ่ และพื้นที่สาธารณะ ซึ่งแนวคิดในการพัฒนาพื้นที่สถานีรถไฟโตเกียวถือได้ว่าเป็น “ยุคบุกเบิก” ของการประยุกต์แนวคิด “Transit-Oriented Development (TOD)” แห่งแรก ๆ ของประเทศญี่ปุ่น
นายศักดิ์สยาม ชิดชอบ กล่าวขอบคุณเจ้าหน้าที่สําหรับการบรรยายประวัติความเป็นมาของสถานีโตเกียว ซึ่งทําให้คณะผู้แทนไทยได้รับทราบภูมิหลังความสําเร็จ และแนวทางการพัฒนาพื้นที่โดยรอบสถานี (TOD) ซึ่งเป็นจุดเชื่อมต่อกับรถไฟความเร็วสูงชินคันเซ็นหลายเส้นทาง ทั้งนี้ การเยี่ยมชมและใช้บริการระบบรถไฟความเร็วสูงของประเทศญี่ปุ่น ซึ่งจะเป็นประโยชน์และแนวทางสําคัญในการกําหนดนโยบายการพัฒนาพื้นที่โดยรอบสถานีรถไฟ และการพัฒนาระบบรถไฟความเร็วสูงของประเทศไทย เพื่อเชื่อมต่อประเทศไทยกับประเทศต่าง ๆ ตลอดจนสนับสนุนบทบาทการเป็นศูนย์กลางการขนส่งในภูมิภาคอาเซียนและระหว่างภูมิภาคต่อไป
รัฐบาลไทย-ข่าวทำเนียบรัฐบาล-รฟท. ร่วมกับ ราชภัฎลำปาง จัดแพคเกจนำเที่ยวโปรแกรมพิเศษ
วันศุกร์ที่ 9 ธันวาคม 2565
รฟท. ร่วมกับ ราชภัฎลําปาง จัดแพคเกจนําเที่ยวโปรแกรมพิเศษ
นั่งรถไฟ สัมผัสลมหนาว ชมฝนดาวตก ต่อยอดจากความร่วมมือด้านการบริการวิชาการ
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่ารฟท. และมหาวิทยาลัยราชภัฎลําปาง ร่วมมือจัดบริการนําเที่ยวแบบแพคเกจ เส้นทางท่องเที่ยว นั่งรถไฟ สัมผัสลมหนาว ชมฝนดาวตก ระหว่างวันที่ 13 - 15 ธันวาคม 2565 ถือเป็นทริปนําร่องที่จัดขึ้นตามความร่วมมือแบบบูรณาการที่มีการลงนามบันทึกความเข้าใจ (MOU) ด้านการบริการวิชาการและการวิจัยที่มีวัตถุประสงค์เพื่อแลกเปลี่ยนองค์ความรู้การพัฒนาเส้นทางท่องเที่ยวทางรถไฟและย่านเมืองเก่า ลําปาง ลําพูน เชียงใหม่ รวมทั้งการถ่ายทอดเทคโนโลยี องค์ความรู้และนําไปใช้ให้เกิดประโยชน์ในมิติต่าง ๆ โดยนําจุดเด่นของทั้งสองหน่วยงานมาสร้างสรรค์เป็นการท่องเที่ยวที่แตกต่าง และยังไม่เคยเกิดขึ้นในเส้นทางรถไฟ ในเส้นทางภาคเหนือ ด้วยการบริการนําเที่ยวต่อเนื่องจากขบวนรถไฟด้วยรถยนต์ ในเส้นทางย่านเมืองเก่า สัมผัสวิถีชุมชน วัฒนธรรมแห่งล้านนา จังหวัดลําปาง ลําพูน เชียงใหม่ โดยนําชมปรากฏการฝนดาวตกเจมินิดส์ เป็นฝนดาวตกที่เด่นที่สุดกลุ่มหนึ่งในรอบปี ณ ลานดูดาวของการไฟฟ้าฝ่ายผลิตแม่เมาะ สักการะสิ่งศักดิ์สิทธิ์ที่สําคัญของจังหวัดลําปาง และลําพูน อาทิ วัดพระธาตุลําปางหลวง วัดพระแก้วดอนเต้าสุชาดาราม สุสานไตรลักษณ์ วัดดอยพระฌาณ วัดพระธาตุหริภุญชัยวรมหาวิหาร เลือกซื้อผลิตภัณฑ์เซรามิกคุณภาพดี สินค้าพื้นเมืองและงานคราฟท์งานแฮนด์เมด ที่โหล่งฮิมคาว
อัตราค่าบริการ ราคา 5,890.- บาท ต่อท่าน เดินทางโดยตู้นอนชั้น 2 ปรับอากาศ ขบวนรถไฟด่วนพิเศษที่ 13 กรุงเทพ – ลําปาง วันที่ 13 ธันวาคม 2565 และเที่ยวกลับขบวนรถด่วนพิเศษที่ 10 (อุตราวิถี) วันที่ 15 ธันวาคม 2565 บริการอาหารตามที่ระบุในรายการ ค่าที่พัก ค่าเข้าชมสถานที่ต่างๆ ค่าประกันอุบัติเหตุ และรถบัสนําเที่ยวตลอดทริป แสดงหลักฐานการฉีดวัคซีนอย่างน้อย 2 เข็ม และแสดงผลการตรวจ ATK ไม่เกิน 48 ชั่วโมง
ผู้สนใจสามารถติดต่อซื้อตั๋วและสํารองที่นั่งล่วงหน้าด้วยระบบ D-Ticket หรือสถานีรถไฟทุกแห่งทั่วประเทศ หรือสอบถามข้อมูลเพิ่มเติมที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือหมายเลขโทรศัพท์ 086 439 5129
รัฐบาลไทย-ข่าวทำเนียบรัฐบาล-นายวิรัช พิมพะนิตย์ ที่ปรึกษารัฐมนตรีว่าการกระทรวงคมนาคม ร่วมงานวันต่อต้านคอร์รัปชันสากล (ประเทศไทย) ประจำปี 2565
วันศุกร์ที่ 9 ธันวาคม 2565
นายวิรัช พิมพะนิตย์ ที่ปรึกษารัฐมนตรีว่าการกระทรวงคมนาคม ร่วมงานวันต่อต้านคอร์รัปชันสากล (ประเทศไทย) ประจําปี 2565
เข้าร่วมงาน เมื่อวันที่ 9 ธันวาคม 2565 ณ สํานักงาน ป.ป.ช. อําเภอเมืองนนทบุรี จังหวัดนนทบุรี
นายศักดิ์สยาม ชิดชอบ รัฐมนตรีว่าการกระทรวงคมนาคม มอบให้ นายวิรัช พิมพะนิตย์ ที่ปรึกษารัฐมนตรีว่าการกระทรวงคมนาคม เข้าร่วมงานวันต่อต้านคอร์รัปชันสากล (ประเทศไทย) ประจําปี 2565 โดยมี พลเอกประยุทธ์ จันทร์โอชา นายกรัฐมนตรี เป็นประธานเปิดงาน ซึ่งจัดโดย สํานักงาน ป.ป.ช. สํานักงาน ป.ป.ท. องค์กรต่อต้านคอร์รัปชัน (ประเทศไทย) และภาคีเครือข่ายทุกภาคส่วน ภายใต้แนวคิด “Zero Tolerance คนไทยไม่ทนต่อการทุจริต” และมี นายชาครีย์ บํารุงวงศ์ ที่ปรึกษาด้านเศรษฐกิจการขนส่งทางบก เป็นผู้แทนปลัดกระทรวงคมนาคม และผู้แทนศูนย์ปฏิบัติการต่อต้านการทุจริต กระทรวงคมนาคม เข้าร่วมงาน เมื่อวันที่ 9 ธันวาคม 2565 ณ สํานักงาน ป.ป.ช. อําเภอเมืองนนทบุรี จังหวัดนนทบุรี
พลเอกประยุทธ์ จันทร์โอชา นายกรัฐมนตรี เป็นผู้นําประกาศเจตนารมณ์ในการต่อต้านการทุจริต “ข้าพเจ้า พลเอกประยุทธ์ จันทร์โอชา ขอประกาศเจตนารมณ์ว่า จะประพฤติปฏิบัติตนเพื่อความซื่อสัตย์สุจริต ไม่กระทําการทุจริต จะยึดมั่นในความยุติธรรม ยึดถือประโยชน์ส่วนรวมมากกว่าประโยชน์ส่วนตน จะปกป้องเทิดทูลสถาบันชาติ ศาสนา พระมหากษัตริย์ และดําเนินตามรอยเบื้องพระยุคลบาท พระบาทสมเด็จพระเจ้าอยู่หัว ด้วยจิตอาสาพร้อมทําความดีด้วยหัวใจ” กิจกรรมภายในงานฯ มีการจัดนิทรรศการให้ความรู้เกี่ยวกับการต่อต้านคอร์รัปชัน และการเสวนา “มุมมองใหม่การลงทุนในไทยใสสะอาด” โดยผู้ทรงคุณวุฒิจากภาครัฐ และภาคเอกชน โดยมีการถ่ายทอดสดทาง Facebook สํานักงาน ป.ป.ช. และสถานีโทรทัศน์แห่งประเทศไทย NBT ตลอดงาน
ในส่วนของสํานักงานปลัดกระทรวงคมนาคม ได้ให้ความสําคัญในการป้องกันและปราบปรามการทุจริต โดยในปีงบประมาณ พ.ศ. 2566 ได้มีการขับเคลื่อนผ่านแผนงาน/โครงการ และกิจกรรมต่าง ๆ สอดคล้องตามแผนยุทธศาสตร์ และนโยบายของรัฐบาล ให้บุคลากรในสังกัดมีส่วนร่วมในการต่อต้านการทุจริตทุกรูปแบบ ภายใต้แนวคิด “ไม่ทํา ไม่ทน ไม่เฉย รวมไทยต้านโกง”
รัฐบาลไทย-ข่าวทำเนียบรัฐบาล-ออมสิน จับมือ นารายา สร้างงานสร้างอาชีพช่วยคนไทยฐานราก
วันศุกร์ที่ 9 ธันวาคม 2565
ออมสิน จับมือ นารายา สร้างงานสร้างอาชีพช่วยคนไทยฐานราก
ธนาคารออมสินและนารายา (NaRaYa) ร่วมมือกันจัดทําโครงการเพื่อสังคมโดยธนาคารมีแนวคิดในการผลิตของขวัญเนื่องในเทศกาลปีใหม่2566ที่สามารถส่งต่อความช่วยเหลือไปยังชุมชนท้องถิ่นให้มีโอกาสสร้างรายได้เพิ่มมากขึ้น ผ่านการสร้างงานแก่ชาวบ้านซึ่งเป็นสมาชิกของชุมชน
นายวิทัย รัตนากร ผู้อํานวยการธนาคารออมสิน และ นางวาสนา รุ่งแสนทอง ประธานกรรมการบริหารบริษัท นารายณ์อินเตอร์เทรด จํากัด ผู้ผลิตและจําหน่ายแบรนด์ นารายา (NaRaYa) ร่วมมือกันจัดทําโครงการเพื่อสังคมโดยธนาคารมีแนวคิดในการผลิตของขวัญเนื่องในเทศกาลปีใหม่2566ที่สามารถส่งต่อความช่วยเหลือไปยังชุมชนท้องถิ่นให้มีโอกาสสร้างรายได้เพิ่มมากขึ้น ผ่านการสร้างงานแก่ชาวบ้านซึ่งเป็นสมาชิกของชุมชน จึงได้มอบหมายให้นารายา เป็นผู้ดําเนินการ ภายใต้แนวคิดGSBxNaRaYaเพื่อเตรียมมอบเป็นที่ระลึกให้แก่ลูกค้าและผู้มีอุปการคุณของธนาคาร โดยมีนางสาววชิรา การสุทธิ์ ผู้ช่วยผู้อํานวยการธนาคารออมสิน สายงานความยั่งยืน กลุ่มยุทธศาสตร์และนายพศิน ลาทูรัส ประธานเจ้าหน้าที่ฝ่ายกลยุทธ์ บริษัท นารายณ์อินเตอร์เทรด จํากัด ร่วมด้วย ณ ธนาคารออมสินสํานักงานใหญ่ เมื่อเร็ว ๆ นี้
ทั้งนี้ นารายาเป็นผลิตภัณฑ์แบรนด์ไทยมีชื่อเสียงระดับนานาชาติ ที่มีการสอนเทคนิคงานฝีมือเย็บผ้าพร้อมทั้งมอบหมายให้ชาวบ้านเป็นผู้เย็บชิ้นส่วนและประกอบชิ้นงานที่เป็นผลิตภัณฑ์ของแบรนด์ ดังนั้น โครงการผลิตของขวัญปีใหม่2566ของธนาคารออมสินในครั้งนี้ จึงตอบโจทย์ภารกิจเพื่อช่วยเหลือสังคมของทั้ง2หน่วยงานที่จะสร้างงานสร้างรายได้แก่คนในท้องถิ่น นอกจากนี้ ทั้ง2หน่วยงานยังได้ร่วมกันจัดทําโครงการสร้างช่างเย็บผ้าชุมชนมืออาชีพเพื่อขยายผลการสร้างองค์ความรู้ สร้างโอกาสทางอาชีพแก่ชาวบ้านในชุมชนโดยจัดหลักสูตรฝึกอบรมอาชีพช่างเย็บผ้าแก่ตัวแทนชุมชนที่เข้าร่วมโครงการจาก4ภูมิภาค ในวันที่7–8ธันวาคม2565ณ วิทยาลัยสารพัดช่างพระนคร ซึ่งผู้ที่ผ่านการอบรมจะได้รับวุฒิบัตรรับรองการเป็นผู้ผลิตชิ้นงานได้ตามมาตรฐานของนารายาและเป็นโอกาสทางอาชีพในการรับงานจ้างจากนารายาต่อไปในอนาคตอีกทั้งยังสามารถนําองค์ความรู้ไปขยายผลถ่ายทอดให้สมาชิกในกลุ่มองค์กรชุมชนของตนเองได้ต่อไป
รัฐบาลไทย-ข่าวทำเนียบรัฐบาล-นายศักดิ์สยาม ชิดชอบ รัฐมนตรีว่าการกระทรวงคมนาคม ร่วมงานเลี้ยงรับรองอาหารค่ำ และกล่าวขอบคุณคณะผู้บริหารประเทศญี่ปุ่น
วันศุกร์ที่ 9 ธันวาคม 2565
นายศักดิ์สยาม ชิดชอบ รัฐมนตรีว่าการกระทรวงคมนาคม ร่วมงานเลี้ยงรับรองอาหารค่ํา และกล่าวขอบคุณคณะผู้บริหารประเทศญี่ปุ่น
ในวันที่ 8 ธันวาคม 2565 ณ กรุงโตเกียว ประเทศญี่ปุ่น
นายศักดิ์สยาม ชิดชอบ รัฐมนตรีว่าการกระทรวงคมนาคม ร่วมงานเลี้ยงรับรองอาหารค่ํา และกล่าวขอบคุณคณะผู้บริหารประเทศญี่ปุ่น โดยมี นายสิงห์ทอง ลาภพิเศษพันธุ์ เอกอัครราชทูต ณ กรุงโตเกียว นายชยธรรม์ พรหมศร ปลัดกระทรวงคมนาคม พร้อมคณะผู้แทนไทย และนายคิกุจิ มาซะฮิโระ รองอธิบดีกรมเมือง กระทรวงที่ดิน โครงสร้างพื้นฐาน การขนส่ง และการท่องเที่ยวแห่งญี่ปุ่น (Japanese Ministry of Land, Infrastructure, Transport and Tourism: MLIT) นายทานากะ ฮิโระ อธิบดีสํานักงานการบริหารโครงสร้างพื้นฐาน องค์การความร่วมมือระหว่างประเทศแห่งญี่ปุ่น (Japan International Cooperation Agency: JICA) นางสาวมายะ เซ็ตสึโกะ รองประธานองค์กรพัฒนาและฟื้นฟูเมืองญี่ปุ่น (Urban Renaissance Agency: UR) ในวันที่ 8 ธันวาคม 2565 ณ กรุงโตเกียว ประเทศญี่ปุ่น
นายศักดิ์สยาม ชิดชอบ รัฐมนตรีว่าการกระทรวงคมนาคม กล่าวว่า ในนามของคณะผู้แทนไทยและกระทรวงคมนาคมแห่งราชอาณาจักรไทย รู้สึกเป็นเกียรติอย่างยิ่งสําหรับการต้อนรับที่อบอุ่นในการมาเยือนประเทศญี่ปุ่นตลอดสองวันที่ผ่านมา ซึ่งในโอกาสนี้ คณะผู้แทนฝ่ายไทยได้เข้าพบและหารือร่วมกับท่านไซโต เท็ตสึโอะ รัฐมนตรีว่าการกระทรวงที่ดิน โครงสร้างพื้นฐาน การขนส่ง และการท่องเที่ยวแห่งญี่ปุ่น (MLIT) และผู้บริหารระดับสูงจากทั้งจาก JICA และ UR โดยกระทรวงคมนาคมมีแผนที่จะพัฒนาพื้นที่ของการรถไฟแห่งประเทศไทย ในรูปแบบการพัฒนาพื้นที่โดยรอบสถานีขนส่งมวลชน (TOD) ซึ่งเป็นที่มาของการจัดตั้งบริษัท เอสอาร์ที แอสเสท จํากัด เพื่อบริหารพื้นที่และสินทรัพย์ของการรถไฟแห่งประเทศไทย และเมื่อวันที่ 7 ธันวาคม 2565 ที่ผ่านมา ได้มีการลงนามความร่วมมือระหว่างบริษัท เอสอาร์ที แอสเสท จํากัด และ UR เพื่อสรรหาผู้ลงทุนในการพัฒนาพื้นที่รอบสถานีกลางกรุงเทพอภิวัฒน์ โดยในระยะที่ 1 จะเริ่มดําเนินการในโซน A และโซน E ซึ่งมีพื้นที่รวมกว่า 175 ไร่ นอกจากนี้ กระทรวงคมนาคมยังมีนโยบายในการผลักดันการพัฒนาโครงการอื่น ๆ ในรูปแบบ TOD เช่น การพัฒนาศูนย์กลางทางการแพทย์ใกล้กับโรงพยาบาลศิริราช บริเวณสถานีธนบุรี พื้นที่รวม 21 ไร่ การพัฒนาพื้นที่เชิงพาณิชย์โครงการ RCA บริเวณถนนเพรชบุรีตัดใหม่ และการพัฒนาพื้นที่บริเวณสถานีแม่น้ํา ซึ่งเป็นจุดแลนด์มาร์คสําคัญของกรุงเทพมหานคร พื้นที่รวม 270 ไร่ เป็นต้น ทั้งนี้ ขอให้ทั้งสองฝ่ายใช้โอกาสนี้ในการทําความรู้จักซึ่งกันและกัน เพื่อสานต่อความร่วมมือในอนาคต และมีความยินดีเป็นอย่างยิ่งหากทางฝ่ายญี่ปุ่นมีสิ่งใดประสงค์จะเสนอแนะต่อฝ่ายไทย โดยฝ่ายไทยมีความพร้อมที่จะดําเนินงานร่วมกับฝ่ายญี่ปุ่นอย่างแข็งขันต่อไป
รัฐบาลไทย-ข่าวทำเนียบรัฐบาล-‘รมช.มนัญญา’ เปิดงานวันมรดกโลกห้วยขาแข้ง - ทุ่งใหญ่นเรศวร ประจำปี 2565
วันศุกร์ที่ 9 ธันวาคม 2565
‘รมช.มนัญญา’ เปิดงานวันมรดกโลกห้วยขาแข้ง - ทุ่งใหญ่นเรศวร ประจําปี 2565
‘รมช.มนัญญา’ เปิดงานวันมรดกโลกห้วยขาแข้ง - ทุ่งใหญ่นเรศวร ประจําปี 2565
รมช.มนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เป็นประธานพิธีเปิดงานวันมรดกโลกห้วยขาแข้ง ประจําปี 2565 ณ สนามกีฬาเทศบาลตําบลบ้านไร่ อําเภอบ้านไร่ จังหวัดอุทัยธานี โดยมี นายธีรพัฒน์ คัชมาตย์ ผู้ว่าราชการจังหวัดอุทัยธานี หัวหน้าส่วนราชการ องค์การบริหารส่วนท้องถิ่น ภาคเอกชน เข้าร่วม โอกาสนี้ รมช.มนัญญา ได้มอบรางวัลการประกวดขบวนแห่รณรงค์ด้านการอนุรักษ์ทรัพยากรธรรมชาติและสิ่งและสิ่งแวดล้อม จํานวน 5 รางวัล ให้กับผู้เข้าร่วมประกวด
สําหรับงานวันมรดกโลกห้วยขาแข้ง ประจําปี 2565 มีวัตถุประสงค์ เพื่อฟื้นฟูและอนุรักษ์ทรัพยากรธรรมชาติและสิ่งแวดล้อม ส่งเสริมและพัฒนาการท่องเที่ยวเชิงนิเวศวัฒนธรรมแบบยั่งยืน รวมทั้งปลูกจิตสํานึกของประชาชนให้เห็นความสําคัญของการอนุรักษ์ธรรมชาติและสิ่งแวดล้อม การจัดสรรทรัพยากรธรรมชาติให้มีคุณภาพสูงสุด ตลอดจนส่งเสริมวิถีชีวิตชุมชนแบบพอเพียง และส่งเสริมการอนุรักษ์วัฒนธรรมและภูมิปัญญาท้องถิ่น
ทั้งนี้ ด้วยความกว้างใหญ่และอุดมสมบูรณ์ของสภาพป่าและระบบนิเวศน์ ป่าห้วยขาแข้ง - ทุ่งใหญ่นเรศวร จึงได้รับการประเมินคุณค่าจากองค์การการศึกษา วิทยาศาสตร์และวัฒนธรรมแห่งสหประชาชาติ หรือ ยูเนสโก (UNESCO) ให้เป็นมรดกทางธรรมชาติของโลก โดยคณะรัฐมนตรีได้มีมติเมื่อวันที่ 4 กรกฎาคม 2538 กําหนดให้วันที่ 5 ธันวาคมของทุกปี เป็นวัน “เขตรักษาพันธ์ุสัตว์ป่า - ทุ่งใหญ่นเรศวร มรดกโลก”
รัฐบาลไทย-ข่าวทำเนียบรัฐบาล-รมว.พม. รับมอบอาหารญี่ปุ่น จากบริษัท มากุโระ กรุ๊ป จำกัด พร้อมส่งต่อความช่วยเหลือให้กลุ่มเปราะบาง
วันศุกร์ที่ 9 ธันวาคม 2565
รมว.พม. รับมอบอาหารญี่ปุ่น จากบริษัท มากุโระ กรุ๊ป จํากัด พร้อมส่งต่อความช่วยเหลือให้กลุ่มเปราะบาง
รมว.พม. รับมอบอาหารญี่ปุ่น จากบริษัท มากุโระ กรุ๊ป จํากัด พร้อมส่งต่อความช่วยเหลือให้กลุ่มเปราะบาง
วันนี้ (9 ธ.ค. 65) เวลา 11.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานรับมอบอาหารญี่ปุ่น จํานวน 3,511 กล่อง มูลค่า 526,650 บาท จากบริษัท มากุโระ กรุ๊ป จํากัด นําโดยนายจักรกฤติ สายสมบูรณ์ ประธานเจ้าหน้าที่บริหาร และคณะ เพื่อนําไปมอบให้กลุ่มเป้าหมายที่รับบริการของกระทรวง พม. ทั้งนี้ มีคณะผู้บริหารกระทรวง พม. และผู้แทนหน่วยงานที่เกี่ยวข้อง ร่วมรับมอบ ณ บริเวณห้องโถง ชั้น 1 อาคารกรมพัฒนาสังคมและสวัสดิการ กระทรวง พม. สะพานขาว กรุงเทพฯ
นายจุติ กล่าวว่า วันนี้ ตนรู้สึกยินดีเป็นอย่างยิ่ง ที่บริษัท มากุโระ กรุ๊ป จํากัด ได้ร่วมส่งต่อความสุขส่งท้ายปีให้กับกลุ่มเปราะบาง ได้แก่ เด็ก เยาวชน ผู้สูงอายุ คนพิการ และผู้ด้อยโอกาส โดยนําอาหารญี่ปุ่น จํานวน 3,511 กล่อง มามอบให้กระทรวง พม. เพื่อนําไปแจกจ่ายช่วยเหลือกลุ่มเป้าหมายที่รับบริการภายใต้การดูแลหน่วยงานของกระทรวง พม. จํานวน 15 แห่ง และวันนี้ เราจะนําอาหารส่งต่อไปให้ศูนย์ช่วยเหลือสังคมชุมชน เขตบางกอกใหญ่ ศูนย์พัฒนาการจัดสวัสดิการสังคมผู้สูงอายุบ้านบางแค ศูนย์คุ้มครองคนไร้ที่พึ่ง กรุงเทพมหานคร บ้านพักเด็กและครอบครัว กรุงเทพมหานคร และ สถานคุ้มครองและพัฒนาคนพิการพระประแดง จังหวัดสมุทรปราการ
นายจุติ กล่าวเพิ่มเติมว่า ผู้ให้เป็นผู้ที่ยิ่งใหญ่เสมอ ส่วนผู้ที่รับจะเป็นผู้ที่โชคดี แต่ผู้ให้นับว่าโชคดีกว่าผู้รับ เพราะมีโอกาสที่ได้มอบให้ ทั้งนี้ ขอขอบคุณจากใจจริง ในสิ่งที่ท่านมีแล้วยังนึกถึงผู้ที่ไม่มี วันนี้สังคมไทยมีเหรียญสองด้าน ด้านที่หนึ่งคือคนที่เกิดมาแล้วไม่เคยขาดแคลน กับอีกด้านหนึ่งคือคนที่เกิดมาแล้วขาดแคลน ไม่เคยรู้จักกับคําว่าอิ่มคืออะไร การที่เรามีและเราเอื้อเฟื้อเผื่อแผ่กับคนที่ไม่มีนั้น นับเป็นเรื่องที่ดี ซึ่งตนขอขอบคุณแทนผู้รับทุกคนและเชื่อว่าผู้รับจะมีความสุขที่ได้รับอาหารที่อร่อยและมีคุณภาพ